NaiveNeuron/SloPal huggingface dataset:
Hrušovský, Pavol, doterajší predseda NR SR (2012-04-04):
Panie poslankyne, páni poslanci, chcem sa opýtať, či všetci poslanci, ktorí chceli vyjadriť svoju vôľu v tajnom hlasovaní, tak urobili. Neregistrujem žiadnu požiadavku na predĺženie tajnej voľby a dôvody, ktoré by ma k tomu oprávňovali, preto vyhlasujem tajnú voľbu za skončenú a prosím overovateľov, aby zrátali a oznámili výsledky tajnej voľby Národnej rade Slovenskej republiky. Vyhlasujem, páni poslanci, pätnásťminútovú prestávku, počas ktorej overovatelia zrátajú hlasy odovzdané poslancami pre jednotlivých kandidátov na predsedov výborov. (Prestávka. Spracúvanie výsledkov tajného hlasovania.) (Po prestávke.)
Novotný, Viliam, poslanec NR SR (2014-11-08):
Ja len tri poznámky k vystúpeniu pána ministra Maďariča. Tá prvá je, že pán minister hovoril o tom, ako strana SMER upratovala chaos po Radičovej vláde. No viete, pán minister, my by sme rovnako mohli povedať, že sme upratovali po prvej Ficovej vláde a bolo naozaj čo, pretože vy ste vraj čelili hospodárskej kríze, ale viem, že ste minister kultúry, ale hospodárskej kríze ste čelili tak, že ste si ju nevšímali. V rokoch 2009 – 2010 váš premiér dokonca tvrdil, že nie je hospodárska kríza, že nás sa to ani veľmi nedotkne. Výsledok je, že sme zdedili schodok verejných financií 8 % HDP, a odovzdali sme vám to po necelých 2 rokoch s 3,5-percentným schodkom HDP. Prosím, skontrolujte to u pána ministra financií. A moja druhá poznámka je, že veľmi pekné predsavzatie ministra vlády Roberta Fica, že táto vláda by chcela, povedali ste, krajinu v dvetisícšestnástom odovzdať v lepšom stave. Chcem vás informovať. pán minister kultúry, že zdravotníctvo v roku 2016 neodovzdáte v lepšom stave, ale v omnoho horšom stave, ako ste ho v dvetisícdvanástom preberali. Zásadné projekty, ako systém platba za diagnózu alebo elektronické zdravotníctvo, ste presunuli na termín po parlamentných voľbách, a to, s čím sa spája vaše pôsobenie v rezorte zdravotníctva, sú len sny a túžby, ako nová nemocnica, jedna zdravotná poisťovňa, a potom neuveriteľné kauzy, ako 5-dňový výpadok vrtuľníkovej záchrannej služby alebo nákup predraženého cétečka v piešťanskej nemocnici alebo vážne podozrenia z organizovaného systematického tunelovania verejných zdrojov v zdravotníctve. A na záver chcem povedať ako lekár, že aj mne je vždy ľúto, keď sa choroba a smrť využívajú v politickom boji. Naozaj je mi to ľúto.
Hrnčiar, Andrej, podpredseda NR SR (2016-12-01):
Pani poslankyňa Dubačová.
Matovič, Igor, poslanec NR SR (2012-10-29):
Lucia, hovorila si, že máte to vyriešené, doslova, poučili ste sa z predošlého obdobia a ochránili ste vlastne tie ženy, aby teda negramotné ženy nikto nelákal na sterilizácie. Zároveň si mňa obvinila z toho, že som si ani neprečítal ten návrh zákona. Ale tá realita je omnoho krutejšia. Ty si si neprečítala vlastný návrh zákona, lebo ak by si si ho prečítala, tak sa tam dozvieš slová „ak pacient požiada o prítomnosť ďalšieho svedka podľa vlastného výberu“. Ty si myslíš, že tá negramotná žena bude poznať zákon, že má právo si prizvať ďalšieho svedka podľa vlastného výberu? Lucia, prečítaj si aspoň návrh, ktorý predkladáš. A keď budeš čítať ďalej, o tri-štyri vety ďalej, tak sa dozvieš, ak v písomnej žiadosti osoba požiada o písomný informovaný súhlas v jazyku národnostnej menšiny, poskytovateľ je povinný to umožniť. Ty si myslíš, že negramotná žena bude schopná v písomnej žiadosti požiadať o to, aby jej niekto v rómčine poskytol informovaný súhlas? Lucia, spamätaj sa, prečítaj si vlastný návrh zákona a potom hovor o tom, či ste sa o niečom poučili alebo nie. Absolútne nechránite negramotnú ženu, ktorá takýmto spôsobom bez problémov bude kúpená na to, aby si tú sterilizáciu podstúpila. Môžeš sa za to hanbiť. A keď potom hovoríš, že máme však sa spoľahnúť na sociálnych pracovníkov, máme ich v osadách, znova klameš. Sama si bola zodpovedná za túto problematiku v predošlej vláde a veľmi dobre vieš, že nie každá osada má sociálneho pracovníka. A dám si rečnícku otázku: Ako sa má dozvedieť sociálny pracovník o tom, že niektorá Rómka z osady chce podstúpiť sterilizáciu alebo že za ňou bol nejaký agent, ktorý ju na sterilizáciu nahovára? Jednoducho zvolili ste si najjednoduchšiu cestu a nie je to hodné politickej strany ani političky.
P. Hrušovský, predseda NR SR: (2004-05-12):
K. Džupa, poslanec: Ďakujem, pán predseda. V reakcii na vystúpenie pána poslanca Blanára by som chcel uviesť. Ľudová strana HZDS nespochybňuje potrebu prijatia zákona o bodovom hodnotení za úraz a sťaženie spoločenského uplatnenia. Máme vážne výhrady voči predloženému textu, uviedol som ich chronologicky, pričom za najzávažnejší považujeme stanovisko ministerstva spravodlivosti a ministra spravodlivosti, ktoré bolo prezentované vo výbore pre zdravotníctvo a ktoré dalo jednoznačné stanovisko v tom zmysle, že nemožno ohraničiť hornú hranicu bodového hodnotenia za úraz, že toto právo je výlučnou záležitosťou súdu, a to boli dôvody, pre ktoré uvedený text neprijímame.
P. Hrušovský, predseda NR SR: (2002-11-20):
Nech sa páči, pani spoločná spravodajkyňa.
Šefčík, Marek, poslanec NR SR (2022-12-07):
Ja nepoužívam ani vulgárne slová, nič, nikdy. Zasmradiť je normálne, nie. Verbálne zasmradiť to je popis skutočnosti, čo tu smeráci spravili. A tie vyhrážky, ktoré sa rinú z úst Fica na tlačovkách a na, na, aj tu v pléne v tých faktických poznámkach smerom k špeciálnemu prokurátorovi, veď to je hrozné, veď to je hrozné. To je verbálny smrad pre mňa. Pán špeciálny prokurátor, dúfam, že to, čo tu v pléne odznelo, hoci sa za to niektorí hanbíme, že čo tu navystrájali títo ľudia, tak dúfam, že to beriete skutočne ako najvyššiu známku kvality vašej práce. Ďakujem vám za vašu prácu.
Tomáš, Erik, poslanec NR SR (2021-09-30):
Všetkým trom opozičným kolegom veľmi pekne ďakujem za poznámky, absolútny súhlas, sústredím sa iba na pána Baránika. Pán Baránik, ten príbeh, resp. tú vetu s tými perami už opakujete príliš často, ja neviem, či ste zaľúbený do mojich pier, ale naozaj ja vám opätovať túto lásku nebudem. Mne sa nepáčite. Ale toto nie je dôvod, pre ktorý som sa ozval. Vy ste hovorili, že ja som nejakým spôsobom povedal, že Sulík nesúhlasí so zriadením štátneho zastupiteľstva. Nie, Sulík nesúhlasil s tým, že vy ste povedali, že treba odstrániť generálneho prokurátora z funkcie. Odstrániť! Pán Baránik, to len svedčí o vašej morálke, že dokážete pred človekom, ktorý fakt čelil pokusu o vraždu, hovoriť slovíčko odstrániť. Nemáte ani trochu kultúry v sebe. Ani trochu kultúry. A keď sa už niekoľkýkrát vyhrážate, pán Baránik, nielen mne, ale aj opozičným kolegom nejakou basou, že na nás to príde a tak ďalej, chcem vám povedať iba jednu vetu. Karma je zdarma, pán Baránik, karma je zdarma. Toto sa nerobí.
Glváč, Martin, podpredseda NR SR (2016-06-15):
Ďakujem. Poprosím určenú spoločnú spravodajkyňu z výboru pre financie a rozpočet poslankyňu Irén Sárközy, aby informovala Národnú radu o výsledku rokovania výborov o tomto návrhu vlády. Ďakujem.
Hreha, Štefan, poslanec NR SR (2012-07-26):
Teraz, prosím, dajte hlasovať o druhom pozmeňovacom návrhu poslanca Chrena.
Vančo, Branislav, poslanec NR SR (2024-01-09):
Ďakujem za slovo, pán predsedajúci. Pán minister, ďakujem za vaše vystúpenie. Zopakovali ste všetky tie falošné argumenty, ktoré sa nachádzajú aj v dôvodovej správe vrátane rozhodnutí ESLP, ktoré vám včera vyvrátila kolegyňa, kolegyňa Števulová. Hovorili ste o tom, že ste prevzali právnu úpravu alebo navrhovanú právnu úpravu bývalej ministerky pani Dubovcovej, proti ktorej ste v tom čase, keď bola predložená, bojoval. Existuje o tom aj video na internete, ktoré je stále dostupné a ktoré som si cez víkend, cez víkend v rámci prípravy na túto rozpravu pozrel. A je to také zvláštne potom počuť, že teda ste to celé prevzali. Keď nejaký orgán poruší zákon, čo sa deje dennodenne, bohužiaľ, ale deje sa to, jednoducho ľudia, ktorí robia tie rozhodnutia, nie sú dokonalí, tak ho zrušíte? To bude, to tu nebudeme mať nič, to môžte zrušiť celú Slovenskú republiku, tak ako chcete teraz zrušiť kvôli pár rozhodnutiam Úrad špeciálnej prokuratúry. Vo väčšine tých rozhodnutí išlo o rozhodnutia súdov a tým, že sa podieľajú prokurátori alebo navrhujú nejaké rozhodnutia, vždy je tam ten súd, ktorý rozhoduje o tom, ktorý dáva tomu medze, a prokurátor sa, samozrejme, musí snažiť usvedčiť podozrivého zo spáchania trestnej činnosti. Ak Lipši... ak argumentujete Lipšicom, je to úplne zbytočné. Špeciálny prokurátor ponúkol demisiu, ak sa nedotknete Úradu špeciálnej prokuratúry, a vy ste to napriek tomu, túto ponuku, neprijali. Čiže neargumentujete, neargumentujte týmto. Pokiaľ ide o individualizáciu trestov, vytvoríte obrovský priestor na korupciu. Je to len zámienka a skutočnosti vytvoríte zo Slovenska... (Prerušenie vystúpenia časomerom.)
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-02-10):
Vážená snemovňa, vážený pán poslanec, predpokladám, že to nebolo poradené, takáto otázka, od môjho predchodcu. (Reakcia poslanca.) Nie. Ten rezort je veľký alebo rozsiahly, dopravy, výstavby a regionálneho rozvoja. Ale to nie je dobrá adresa pre túto otázku. A myslím, že by mala byť smerovaná k tomu, kto vlastní tieto pozemky, čo s tým robiť a či tam majú byť parkoviská alebo nejaký parkovací dom, alebo niečo iné. Nechcem o tom viac polemizovať. Skôr je to téma pre vlastníka pozemkov. Ďakujem pekne.
Taraba, Tomáš, poslanec NR SR (2022-11-15):
Miloš, keby Mikulec mal v čomkoľvek nejaké eso alebo nejakú pravdu, alebo argumenty, tak dneska je tu celý deň a dáva práve dole argumenty opozície. Ale to, že on sa vyparil, to, že on odišiel, to je naozaj, ako ty si povedal, taká dehonestácia a také pohŕdanie parlamentom, však on sa má zodpovedať parlamentu a on jednoducho, on tu ani nepríde, on všetkých má proste v paži, a preto by som bol rád, keby aj pri svojom hlasovaní si si to uvedomil, že aj teba má v paži, teba ako poslanca koalície, ktorý ho držíš, teba má úplne hlboko v paži ako všetkých vás, takže verím, že teda pri tom hlasovaní si to zoberiete na vedomie, že či chcete mať ministra, ktorým vami všetkým pohŕda, ktorý ani nemá tú základnú, by som povedal, taký chochmes, že sem, že sem príde aspoň vám vyjadriť nejakú, nejakú úctu k tomu, že stojí o vaše hlasy. Proste on o vaše hlasy nestojí, on vás má za nejaké, za nejaké bábky, ktoré jednoducho musia ho prikryť za každých okolností, nech robí, čo robí, alebo nerobí vôbec nič. No a to, čo je ešte taká, taká zaujímavá vec, že vy ste, teda nevieme sa k tomu dostať ako opozícia, že za koľko stoviek miliónov dolárov alebo eur už poslali tú techniku na Ukrajinu. Ale ja potom žasnem, jak tu celý deň počúvame, že vraj zelená hranica má 400 či 600 kilometrov s Maďarskom a nevieme ju vlastne chrániť, lebo to je, to, to neni možné a podobne. Však, prosím vás, Izrael dokáže, všetci si dokážu chrániť svoje, svoje územia, ktoré sú tiež komplikované, a prečo neviete nakúpiť drony, prečo neviete, aby to tam bolo vo vzduchu 24 hodín denne a sledovalo pohyb úplne každého, pretože tu ide o vyslanie toho signálu, že ak si ilegálny ekonomický imigrant, nerátaj so Slovenskom. Nepoužívaj Slovensko ako trasu, to je celé. Tu ide o vyslanie tohto signálu a to neni ani nákladné, neni to ani nezrealizovateľné, ale keď to vy robiť neviete, tak musíte ísť od toho.
Laurenčík, Milan, podpredseda NR SR (2021-07-23):
Prosím, prezentujme sa a hlasujme. (Hlasovanie.) Prítomných 132, za 87, proti 0, zdržalo sa 44, nehlasoval 1 pán poslanec. Konštatujem, že Národná rada sa uzniesla, že tento návrh zákona prerokujeme v druhom čítaní. Teraz pristúpime k hlasovaniu o pridelení výborom, návrhu výborom a o určení gestorského výboru, ako aj lehoty na prerokovanie. Prosím, pán spravodajca, uveďte hlasovanie.
Ježík, Jozef, poslanec NR SR (2018-03-14):
Ďakujem. Dajte, prosím, hlasovať o tom, že Národná rada prideľuje vládny návrh zákona na prerokovanie ústavnoprávnemu výboru a výboru pre obranu a bezpečnosť. Ďalej, že za gestorský výbor určuje ústavnoprávny výbor s tým, aby výbory prerokovali vládny návrh zákona do 4. mája 2018 a gestorský výbor do 9. mája 2018.
Laurenčík, Milan, podpredseda NR SR (2022-05-25):
Ďakujem. Prosím, zaujmite miesto pre navrhovateľov. Teraz dám slovo spoločnému spravodajcovi z výboru pre hospodárske záležitosti pánovi poslancovi Ľubošovi Krajčírovi, Petrovi Vonsovi, aby informoval Národnú radu o výsledku rokovania výborov o tomto návrhu zákona, aby odôvodnil návrh, ako aj stanovisko gestorského výboru. Pán poslanec, nech sa páči, máte slovo.
Grendel, Gábor, podpredseda NR SR (2020-06-09):
Prezentujme sa a hlasujme. (Hlasovanie.) Prítomných 134 poslancov, za 133, proti 0, zdržalo sa 0, nehlasoval 1 poslanec. Konštatujem, že sme schválili vládny návrh novely zákona o sociálnom poistení. Týmto sme vyčerpali všetky hlasovania. Vyhlasujem dvojminútovú prestávku, po ktorej budeme pokračovať v rokovaní o návrhu zákona k voľbe generálneho prokurátora, a zdvorilo prosím všetky kolegyne a všetkých kolegov, ktorí sa zdržiavajú v rokovacej sále, aby nosili rúška. Nie všetkým sa nám to darí zatiaľ dodržiavať. Ďakujem. (Krátka prestávka.) (Po prestávke.)
Bastrnák, Tibor, poslanec NR SR (2017-12-08):
Vážený pán predsedajúci, vážené poslankyne, vážení poslanci, ako spravodajca výboru predkladám správu o výsledku prerokovania návrhu rozpočtu Úradu pre dohľad nad zdravotnou starostlivosťou na roky 2018 až 2020 vo výboroch Národnej rady Slovenskej republiky, tlač 737a. Predseda Národnej rady Slovenskej republiky pridelil návrh rozpočtu Úradu pre dohľad nad zdravotnou starostlivosťou výboru pre financie a rozpočet a výboru pre zdravotníctvo, ktorého zároveň určil ako gestorský výbor. Určené výbory prerokovali návrh rozpočtu Úradu pre dohľad nad zdravotnou starostlivosťou na roky 2018 a 2020 v stanovenom termíne. Výbory súhlasili s návrhom rozpočtu pre dohľad nad zdravotnou starostlivosťou na rok 2018. Odporučili Národnej rade Slovenskej republiky návrh rozpočtu úradu na roky 2018 až 2020 vziať na vedomie a schváliť rozpočet Úradu pre dohľad nad zdravotnou starostlivosťou na rok 2018 s tým, že príjmy sa rozpočtujú vo výške 48 158-tisíc eur a výdavky vo výške 20 520-tisíc eur. Výbor NR SR pre zdravotníctvo ako gestorský výbor rokoval dňa 28. novembra 2017. Výbor na základe stanovísk výborov odporúča Národnej rade Slovenskej republiky návrh rozpočtu úradu na roky 2018 až 2020 vziať na vedomie a schváliť rozpočet Úradu pre dohľad nad zdravotnou starostlivosťou na rok 2018 s tým, že príjmy sa rozpočtujú vo výške 48 158-tisíc eur a výdavky vo výške 20 520-tisíc eur. Súčasťou správy je návrh na uznesenie Národnej rady. Ďakujem. Skončil som, pán predsedajúci, môžete otvoriť rozpravu.
Szalay, Tomáš, poslanec NR SR (2023-12-18):
Ďakujem pekne, pán predsedajúci. Ďakujem pekne pánovi Lackovičovi a vždy spozorniem, keď začne niečo hovoriť, či už faktickú, alebo v rozprave, má taký zvonivý hlas, ktorý ma tak preberie, a som prekvapený, že vás som doteraz nemal možnosť bližšie spoznať, a potom zistil, že Hviezdoslavovo je vlastne až za hranicou Bratislavského kraja, ale je to také predmestie Bratislavy, čiže tým pádom sme neriešili nikdy problematiku dostupnosti zdravotnej starostlivosti. Som rád, že ste upozornili na to, že SMER nechcel nové ministerstvo, a ani ma to neprekvapuje, lebo ako som povedal vo svojej predchádzajúcej faktickej poznámke, to nové ministerstvo je ústupkom pre koaličného partnera a to, že ho SMER nechcel, no tak dobre, tak teraz ho už chce. Čo mňa tak zaujíma v problematike nového ministerstva cestovného ruchu a športu sú KPI-s. Teda key performance indicators. Ja som tak navyknutý zo zdravotníctva, že si občas dávame nejaké ciele, že chceme skrátiť čakacie doby, skrátiť dojazdové časy, chceme mať onkologickú operáciu do 14 dní, však(?), chceme mať menej odvrátiteľných úmrtí a podobne a mňa by zaujímalo, čo sú tie KPI-s pre ministerstvo športu a cestovného ruchu. Okrem toho teda, že vznikne, ale to je taký veľmi hrubý indikátor, že sme niečo urobili, a teda že či máme nejaký počet zlatých medailí alebo počet turistov a keď sa nenaplní tento, tento cieľ, tieto key performance indicators, či teda prehodnotíme, či ten nástroj na dosahovanie toho cieľu, teda nové ministerstvo bol ten správny nástroj, akým sme chceli ten cieľ dosiahnuť. Čiže toto je taká tá moja, taká zdravotnícka vsuvka k tejto téme. Ďakujem pekne.
Škripek, Branislav, poslanec NR SR (2014-03-26):
Vôbec nevadí, ďakujem. Prepáčte, nemám ani návrh, chcem len poďakovať kolegovi Alojzovi Hlinovi, že zabezpečuje tlač na čítanie, tak som chcel, že aby sme si to všimli, a tak ďakujem pekne, že máme čo čítať.
V. Veteška, podpredseda NR SR: (2004-07-06):
Teraz, pán minister, máte slovo.
M. Košútová, poslankyňa: (2007-09-12):
Chcem sa vás opýtať len toľko. Kto zaplatí straty, ktoré vyprodukovali poisťovne, ako je DRUZAP a podobné? Chcem sa vás opýtať, či toto je tá sloboda a výhoda, ktorú si môže vybrať občan. Ďakujem.
Pellegrini, Peter, podpredseda NR SR (2020-09-22):
Pán poslanec Blaha.
Nash, Natália, poslankyňa NR SR (2024-04-24):
Ďakujem pekne za slovo. Ďakujem, Viera, za to, že si nám rozšírila ten kontext, v akom vlastne tento plagiát vzniká, a ďakujem aj, že si opäť uviedla, akým spôsobom mimovládne organizácie prispievajú nášmu demokratickému systému, že prinášajú rôznorodosť názorov, že sú chrbticou demokracie. Ďakujem aj, že si uviedla tie historické súvislosti, ktoré viedli k tomu, ako podobné zákony boli prijaté v Rusku či v Maďarsku a ako aj Európsky súdny dvor maďarský zákon zrušil, pretože nebol v súlade s európskou legislatívou. My nechceme byť ako Gruzínsko, Kirgizsko, Turecko, India alebo Izrael. Toto, čo volajú posilnenie transparentnosti a dôveryhodnosti, nie je nič iné ako šikanovanie mimovládnych organizácií a ich predstaviteľov. Čo ma ešte zaujalo v tvojom príspevku, je, že takýchto organizácií mimovládnych a nadácií a rôznych ďalších z neziskového sektora je až 79-tisíc, a ja sa preto pýtam, že akým spôsobom bude ten, by bol tento zákon uvedený do aplikačnej praxi a kto by vlastne toto všetko dokázal skontrolovať. Čo ma ešte tiež zarazilo, je, že sme takí ambiciózni, že si dávame cieľ zvýšiť dôveru mimovládnych organizácie, ktoré sú už aj tak najdôveryhodnejšie organizácie na Slovensku. Ďakujem ešte raz veľmi pekne za tvoj príspevok.
Paška, Pavol, predseda NR SR (2012-12-05):
Hlasujeme. (Hlasovanie.) 138 prítomných, 51 za, 77 proti, 10 sa zdržalo. Návrh sme neschválili.
Jurinová, Erika, podpredsedníčka NR SR (2015-09-17):
No, áno, dávam slovo teda ďalšiemu a zároveň poslednému písomne prihlásenému rečníkovi do rozpravy poslancovi pánovi Mihálovi.
Bugár, Béla, podpredseda NR SR (2018-05-16):
Na vystúpenie pána poslanca s faktickými štyria. Pán poslanec Heger.
Cmorej, Peter, poslanec NR SR (2022-05-06):
Ďakujem pekne za slovo. Tomáš, chcem ťa pochváliť. Nevedel som, že máš až takýto zahranično-politický a historický prehľad, to klobúk dole a to sa len tak teda nevidí, aby niekto takýmto spôsobom argumentami takto rozmlátil návrh zákona (povedané so smiechom), ktorý tu naši opoziční kolegovia predkladajú. A zároveň musím povedať, že je teda veľmi smutné, keď teda vidíme niektorých kolegov, že tie argumenty jednoducho nedokážu spracovať a, a oni si naozaj že autenticky myslia to, čo tam, to, čo teda tárajú. Nie všetci, niektorí to robia vypočítavo, ale u niektorých to je naozaj veľká tragédia.
Zimenová, Zuzana, poslankyňa NR SR (2018-09-20):
Ďakujem. Ďakujem za slovo. Ďakujem, pán predseda, za vašu odpoveď. Ja rozumiem tomu, že ste čakali na to uzavretie kontroly v Košickom samosprávnom kraji, a s tým súvisí aj tak trochu moja otázka doplňujúca, či považujete vy ako predseda Najvyššieho kontrolného úradu za zmysluplné takéto ustanovenie právnych predpisov, ktoré vás v podstate neoprávňuje konať, pokiaľ sa nedostanete k nejakým výsledkom kontroly. Či sa nedomnievate, že v tomto storočí by sme už mohli mať poprípade napríklad nejaký elektronický spis, do ktorého by mala mať možnosť nahliadnuť aj kontrola Najvyššieho kontrolného úradu, lebo potom je to vo svojej podstate také bezzubé, celý tento úrad, pokiaľ sa naozaj takýmto spôsobom predlžuje kontrola na tom najnižšom stupni. A vieme veľmi dobre, že tam boli aj kladené prekážky na ukončenie tejto kontroly na Košickom samosprávnom... (Ukončenie vystúpenia časomerom.)
Grendel Gábor, podpredseda NR SR (2021-06-30):
Prezentujme sa a hlasujme. (Hlasovanie.) Prítomných 126 poslancov, za 15, proti 10, zdržalo sa 101, hlasovali všetci prítomní. Konštatujem, že sme neschválili uznesenie k výročnej správe Slovenského pozemkového fondu. To bolo posledné hlasovanie. O 11.30 prerušíme rokovanie parlamentu kvôli technickej prestávke, aby sme o 12.00 mohli potom pokračovať mimoriadnou schôdzou, ale ešte máme 19 minút, takže pristúpime k prerokovaniu výročnej správy o činnosti Ústavu pamäti národa za rok 2020. Ešte predtým procedurálne návrhy. Pán poslanec Viskupič.
Drdul, Dominik, poslanec NR SR (2023-03-15):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre financie a rozpočet a výboru pre obranu a bezpečnosť. Ďalej, že za gestorský výbor určuje ústavnoprávny výbor s tým, aby výbory prerokovali návrh zákona do 26. apríla 2023 a gestorský výbor do 28. apríla 2023.
Grendel, Gábor, podpredseda NR SR (2022-02-25):
Pán poslanec Kerekréti. (Reakcie z pléna.)
Richter, Ján, poslanec NR SR (2023-03-21):
Ďakujem pekne za slovo, pán podpredseda Národnej rady. V súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 1481. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady pod č. 1550 z 27. februára tohto roku navrhujem, aby zákon prerokoval ústavnoprávny výbor, Výbor Národnej rady pre financie a rozpočet a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci s tým, že výbory by mali návrh zákonu prerokovať do 26. apríla a gestorský výbor pre sociálne veci do 28. apríla tohto roku. Pán podpredseda, otvorte všeobecnú rozpravu.
Zmajkovičová, Renáta, podpredsedníčka NR SR (2014-03-27):
Ďakujem. Prerušujem rokovanie o tomto bode programu. A ďalším bodom programu je návrh poslankyne Žitňanskej. Ale keďže máme tri minúty, takže, kolegyne, kolegovia, si dovolím ukončiť rokovanie do zajtra do 9.00 hodiny ráno. Predpokladám, že pani poslankyňa by zákon uvádzala dlhšie ako tie tri minúty. Želám všetkým ešte pekný záver dňa, uvidíme sa zajtra ráno. (Prerušenie rokovania o 18.57 hodine.)
Kuciaňová, Magdaléna, poslankyňa NR SR (2019-03-27):
Termín hlasovania o 17. hodine dnes.
B. Bugár, podpredseda NR SR: (2005-03-21):
G. Krajči, poslanec: Ďakujem, pán predsedajúci. Vážené panie poslankyne, páni poslanci, podľa § 129 zákona o rokovacom poriadku Národnej rady Slovenskej republiky interpelujem ministra dopravy, pôšt a telekomunikácií Pavla Prokopoviča. Vážený pán minister, vláda Slovenskej republiky sa zaviazala, že bude pokračovať vo výstavbe diaľnic. Diaľnica pod Tatrami financovaná z kohézneho fondu sa ešte nezačala budovať, hoci všetky tri úseky trasy Mengusovce, Jánovce sa mali začať stavať už v lete v roku 2004. Slovenská správa ciest zrušila prvé kolo súťaže, nakoľko vzniklo podozrenie z kartelovej dohody medzi stavebnými firmami. Uskutočnilo sa preto druhé kolo výberového konania. Aj v tomto výberovom konaní došlo k protestu voči výsledkom súťaže, ktoré rieši Úrad pre verejné obstarávanie, pracovisko v Nitre. Otázka znie. Prečo práve v Nitre? V kuloároch sa hovorí, že o výstavbu diaľnice má záujem spoločnosť, v ktorej má silný vplyv maďarská lobistická skupina a práve preto nie je záujem uznať výsledky súťaže druhého kola. Vážený pán minister, žiadam vás, aby ste sa silou svojej osobnosti zasadili za vyriešenie tohto problému a vylúčili akýkoľvek tieň pochybností tak, aby sa obyvatelia na východnom Slovensku, odkiaľ pochádzate aj vy, dočkali sľúbeného diaľničného úseku pod Tatrami. Vopred ďakujem za odpoveď.
Panáček, Milan, poslanec NR SR (2012-10-18):
Pán predseda, teraz dajte, prosím, hlasovať o pozmeňujúcom návrhu poslanca Miroslava Beblavého.
Pellegrini, Peter, predseda NR SR (2014-12-11):
Pán poslanec Poliačik.
Drdul, Dominik, poslanec NR SR (2022-05-24):
Ďakujem veľmi pekne za slovo. Musím povedať, že je mimoriadne príjemné v parlamente vidieť aj takéto vyslovene pozitívne a vyslovene správne a dobre smerované pozmeňujúce návrhy, ktoré sledujú legitímny cieľ a dosahujú ho legitímnymi prostriedkami. Ja sám som si vedomý týchto problémov, a preto veľmi rád podporím túto problematiku a tento pozmeňujúci návrh, keďže napráva podľa mňa aj formalizmus, ktorý doteraz umožňoval už spomínaným spôsobom vysielateľom formálne plniť povinnosti, ktoré im ukladal zákon vo vzťahu k osobám so zdravotným postihnutím, teraz konkrétne zmyslovým. Považujem to za veľmi správny krok správnym smerom, aj keď, áno, presne ako si povedala, Janka, treba ísť ďalej a veľmi rád budem ďalej súčinný pri tom, aby sme pomaly, možno malými krokmi, ale isto išli čím ďalej, tým viac vpred a dali osobám so zdravotným postihnutím pocítiť, že sú rovnocennými členmi našej spoločnosti. Ďakujem.
M. Číž, podpredseda NR SR: (2009-10-28):
(Hlasovanie.) Prítomných 135, za 81, proti 13, zdržalo sa 41. Konštatujem, že sme schválili vládny návrh novely Občianskeho súdneho poriadku . Ďakujem spravodajkyni. Teraz budeme ďalej hlasovať v druhom čítaní o vládnom návrhu zákona o ochranných známkach (tlač 1173). Slovo má  spoločný spravodajca z výboru pre hospodársku politiku pán poslanec Peter Pelegrini.
Zmajkovičová, Renáta, podpredsedníčka NR SR (2014-04-01):
Pán kolega, už dám hlasovanie. Jedna minúta prestávka, o 17.00 hodine budeme hlasovať. (Prestávka.) (Po prestávke.)
Bugár, Béla, podpredseda NR SR (2011-07-13):
Prezentujme sa a hlasujme o tomto návrhu. (Hlasovanie.) Prítomných 127, za 77, proti 47, hlasovania sa zdržali 3. Návrh sme schválili. Konštatujem, že sme v treťom čítaní . Otváram rozpravu a pýtam sa, kto sa hlási do rozpravy. Konštatujem, že nikto. Vyhlasujem rozpravu za skončenú. Nech sa páči, pani spravodajkyňa, záverečné hlasovanie.
Bugár, Béla, podpredseda NR SR (2011-05-19):
Vážené panie poslankyne, páni poslanci, budeme pokračovať v rokovaní, a to v prvom čítaní o návrhu poslancov Národnej rady Slovenskej republiky Ľudovíta Kaníka, Kamila Krnáča, Štefana Kužmu a Zoltána Horvátha na vydanie zákona, ktorým sa mení a dopĺňa zákon č. 571/2009 Z. z o rodičovskom príspevku a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (tlač 338). Prosím, teraz pána poslanca Kaníka, pani poslankyňu Blahovú, aby zaujali svoje miesta. Ako posledný v rozprave vystúpi pán poslanec Ondruš. (Ruch v sále.) Vážené panie poslankyne, páni poslanci, prosím o kľud, budeme pokračovať v rokovaní. Pán poslanec Ondruš, nech sa páči, máte slovo.
Verešová, Anna, poslankyňa NR SR (2017-02-03):
Ďakujem za podporu kolegom. Pán poslanec Blaha, veľmi sa mýlite, vidno, že ste odtrhnutý od reality a od bežného života. V týchto dňoch dostávajú ľudia na Slovensku faktúry, ktoré sú rádovo zvýšené v porovnaní s minulým rokom, za elektrickú energiu o 100, 150 eur viac, niektorí majú o 200-300 % vyššie príplatky na faktúrach. A vy si teraz predstavte osamelú ženu s deťmi, ktorá by veľmi rada bola v nedeľu doma, ale napíše mi, že, pani Verešová, prosím vás pekne, ja chcem byť s deťmi, ale ja zároveň musím prežiť, a preto jej nestačí minimálna mzda. Tak ak takáto žena už teda naozaj musí ísť v nedeľu do práce, tak nech si aspoň privyrobí na svoje živobytie, pretože aj teraz musí zaplatiť o 100, 150 eur viac, ako doteraz platila za elektrickú energiu. A to je zásluha vlády, tejto vlády, súčasnej vlády, ktorá si hovorí, že je sociálnou vládou. Takže predstavte si takýchto ľudí a predstavte si aj ženy pred dôchodkom, predstavte si vdovy, predstavte si invalidov, ktorí majú takéto minimálne mzdy. Nuž, radi by boli aj v nedeľu doma, aj v štátny sviatok, ale v nedeľu nemajú dodnes nič garantované. Takže preto prichádzame aspoň s takouto ochranou, nech si ľudia zarobia na tom našom Slovensku, kde také sú nízke mzdy, že nám odchádzajú ľudia do zahraničia a predsa za takéto mzdy nemôžu pracovať. Takže veľmi, veľmi sa mýlite. Ďakujem.
Zajac, Pavol, poslanec NR SR (2013-12-13):
Vážený pán predseda, v mene všetkých troch predkladateľov vás chcem požiadať o stiahnutie z rokovania tejto schôdze a presunutie na najbližšiu, januárovú schôdzu bod č. 69, parlamentná tlač 788.
Pellegrini, Peter, predseda NR SR (2024-02-21):
Ďalší v rozprave pán poslanec Bužo.
Kotleba, Marian, poslanec NR SR (2021-10-06):
Pán podpredseda, ja sa vás len chcem spýtať, či teda po tomto, čo ste tu teraz predviedli, ešte vôbec tu platí slovo Borisa Kollára nejaké, ktoré proste dá aj v tej veci, že tlmočí závery poslaneckého grémia. Pretože vy ste dnes ho vymazali úplne z mapy. Ak teda Kollárove slovo neplatí, načo je predsedom Národnej rady? Ďakujem pekne.
Poliačik, Martin, poslanec NR SR (2012-08-01):
Pán kolega Šebej, popravde, veľmi som sa tešil na toto tvoje vystúpenie, lebo som vedel, že tá naozaj poctivá argumentácia k tomu, čo je meritom tohto rokovania, to je skrátené legislatívne konanie, príde. A ja som si z toho vlastne zobral dve veci a taký skrytý paradox, o ktorom vlastne teraz rozprávame, pretože vyzerá to, podľa všetkého, čo si hovoril vo svojom príhovore, že tie podmienky naplnené neboli pre skrátené legislatívne konanie, ale prijatím tohto zákona, aj skráteného legislatívneho konania, obidve tie podmienky nakoniec splnené budú. Takže to ono je naopak, lebo ak to preberieme v skrátenom legislatívnom konaní, tak budú porušené práva a budú porušené práva nás poslancov na to, aby sme sa mohli zodpovedne venovať svojej vlastnej práci. A hospodárske škody, ak schválime tento zákon, prídu, hospodárske škody tých, ktorí tvoria tento štát, t. j. obyvateľov, lebo ak ich okradneme o polovicu ich dôchodkov z 2. piliera, tak to nijako inak ako hospodárskou škodou jednoducho nazvať nemôžeme. Takže ak chceme zabrániť porušeniu ľudských práv nás poslancov a ak chceme zabrániť hospodárskym škodám na strane občanov tohto štátu, tak potom najlepšie je neísť do skráteného legislatívneho konania a nakoniec neprijať tento zákon. To je to, čo som si z tvojho prejavu odniesol ja. Ďakujem pekne.
Ďuriš Nicholsonová, Lucia, podpredsedníčka NR SR (2017-11-30):
Vyhlasujem všeobecnú rozpravu k tomuto bodu za skončenú. Chcem sa opýtať navrhovateľa, či chce vystúpiť v záverečnom slove. Je tomu tak, nech sa páči.
Danko, Andrej, predseda NR SR (2019-01-30):
Ďakujem. Na vystúpenie pána poslanca jedna faktická, dve faktické. Uzatváram možnosť prihlásenia. Pani poslankyňa Sárközy.
Hrnčiar, Andrej, podpredseda NR SR (2019-09-24):
Rozprava bola uzatvorená, čiže v záverečnom slove pán poslanec Sopko. Takže, nech sa páči, pán poslanec Sopko, záverečné slovo.
Paška, Pavol, predseda NR SR (2012-06-20):
Faktické poznámky: pán poslanec Podmanický, Vaľová, Fecko a Šedivcová. Končím možnosť sa prihlásiť. Pán poslanec Podmanický.
Laurenčík, Milan, podpredseda NR SR (2022-03-22):
Pán poslanec Milan Mazurek s faktickou poznámkou.
Číž, Miroslav, podpredseda NR SR (2015-09-18):
Ďakujem, pán podpredseda. Spravodajcom, ktorého určil navrhnutý gestorský výbor pre financie rozpočet a menu, je pán poslanec Hreha. Má slovo.
Saková, Denisa, ministerka vnútra SR (2018-06-12):
... o pevnú sumu 15 eur. Ďalej sa návrhom zákona navrhuje aj vypustenie ustanovení o kúpeľnej starostlivosti. Tento bod bol prerokovaný aj s odborovým zväzom polície. Toto ustanovenie sa vypúšťa z toho dôvodu, že tieto úpravy nepriniesli významnejší finančný efekt a skôr sa ukázali ako obmedzujúce. Vážený pán predsedajúci, vážené dámy poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem pekne.
Glváč, Martin, podpredseda NR SR (2018-11-29):
Pán poslanec Baška.
Dostál, Ondrej, poslanec NR SR (2024-01-09):
Pani poslankyňa Nash, je to veľmi zaujímavý prístup konfrontovať vládnu koalíciu s tým, čo deklarovali v programovom vyhlásení vlády, ktoré len pred pár týždňami prešlo parlamentom. Tie reči o návrate k štandardnému prostrediu demokratickej spoločnosti, vláde osobitne záleží na štandardizácii demokratického politického systému a zdravej súťaži politických strán, vláda presadí návrat k štandardnému politickému prostrediu demokratickej spoločnosti. Je to trochu absurdné, lebo strany, ktoré v minulosti nivočili právny štát v záujme toho, aby mohli páchať korupciu, teraz sú pripravené spochybňovať liberálnu demokraciu, pričom práve liberálna demokracia je tým štandardným demokratickým prostredím, ako ste uviedli aj vo svojom vystúpení. A vtipné je aj, aj to, že vláda má zámer, že uskutočňovaniu kľúčových rozhodnutí bude predchádzať konkrétna forma verejných konzultácií. To sú také nabubrelé reči, ale v realite tomuto dôležitému rozhodnutiu nepredchádza nieže verejná konzultácia, ale ani ten štandardný legislatívny proces, kde sa verejnosť môže vyjadriť, pričom to nie je záväzné pre vládu alebo teda pre ministerstvo, ktoré s tým návrhom prichádza, ale má možnosť sa verejnosť, verejnosť vyjadriť, zaslať pripomienky, zaslať hromadné pripomienky, absolvovať rozporové konanie, dožadovať sa odpovede od ministerstva. Toto vynechali. Sľubujú niečo veľkolepé a v realite nesplnia ani to, čo je ich povinnosť.
Beblavý, Miroslav, poslanec NR SR (2012-02-03):
Teraz budeme hlasovať o druhom súbore návrhov, ktoré predniesla pani poslankyňa Žitňanská, ktoré boli vypracované v širšom konsenze aj s ministerstvom aj s ostatnými poslaneckými klubmi bývalej koalície a týkajú sa súkromných vysokých škôl a ďalších otázok. Upozorňujem však ako spoločný spravodajca, že o bode 3 podaného návrhu, ktorý sa týka zmeny účinnosti zákona už nie je možné hlasovať, keďže sme ho schválili zmenou účinnosti podanou pánom poslancom Froncom.
P. Hrušovský, predseda NR SR: (2004-10-28):
D. Štrofová, poslankyňa: Ďakujem, pán predsedajúci, za slovo. Ja mám, samozrejme, ešte ďalšiu otázku súvisiacu s tým, že naozaj je to zrejme otázka pohľadu. Ja si myslím, že už Maďarsko dnes má oveľa výhodnejšie ceny pohonných hmôt, než má Slovensko. To je jeden z argumentov, kde sa ukazuje istá výhoda, istá výhodnosť. Samozrejme, súvisí to aj s ďalšími faktmi, ako je vývoj kurzov a ekonomiky, ale bez ohľadu na to tá výška ceny je tam oveľa nižšia pri palivách. Ale teší ma, že počujem od vás, že naozaj máte záujem analyzovať a do budúcna znižovať túto daň. Ja by som sa aj chcela opýtať, kedy máte naplánované ísť dole s cenou spotrebnej dane, lebo ono celkovo nielen SAD-kám to komplikuje život – a im by ste mohli pomôcť riešiť situáciu nejakou formou dotácie –, ale komplikuje to život aj ďalším, čo poskytujú tovary a služby, ktorí tieto služby predražujú. Čiže bolo by treba veľmi rýchlo konať.
A. Belousovová, podpredsedníčka NR SR: (2008-09-11):
Slovo má teraz spoločný spravodajca z výboru pre sociálne veci a bývanie, pán poslanec Robert Madej a bude informovať Národnú radu Slovenskej republiky o výsledku rokovania výborov o tomto návrhu zákona a odôvodní návrh a stanovisko gestorského výboru. Nech sa páči, pán poslanec, máte slovo.
Pellegrini, Peter, podpredseda NR SR (2020-04-24):
Pán poslanec Filip Kuffa.
Zmajkovičová, Renáta, podpredsedníčka NR SR (2012-06-28):
Ďakujem. Pán poslanec Novotný bol posledným, ktorý vystúpil v bode interpelácie, vyhlasujem tento bod programu za skončený. Vážené panie poslankyne, a teraz pokračujeme v rokovaní v prerušenej rozprave v druhom čítaní o vládnom návrhu zákona o Európskom mechanizme pre stabilitu (tlač 85) . A prosím podpredsedu vlády a ministra financií Petra Kažimíra, aby zaujal miesto určené pre navrhovateľov, a predsedu výboru pre financie a rozpočet poslanec Daniela Duchoňa, aby zaujal svoje miesto pre spravodajcov. Dnes dopoludnia neukončil svoje vystúpenie ústne prihlásený do rozpravy pán Jozef Kollár, ktorému odovzdávam slovo. A vidím, že tu nikto nie je. Ďalší je pán poslanec Blaha, tiež tu nie je. Takže ak dovolíte, pani poslankyne, páni poslanci, vyhlasujem päťminútovú prestávku a pozvem ostatných, aj pána ministra sem. Chvíľočku. (Päťminútová prestávka.) (Po prestávke.) Kolegyne, kolegovia, vidím, že už je aj pán minister, aj navrhovateľ, aj pán poslanec Kollár, ktorý pokračuje v rozprave. Tak, ak dovolíte, tak začneme rokovať. Poprosím pána ministra aj pána navrhovateľa, aby zaujali svoje miesto. A teraz pokračujeme v prerušenej rozprave. Pán poslanec Kollár, nech sa páči, zaujmite tiež svoje miesto.
Glváč, Martin, podpredseda NR SR (2019-06-20):
Reakcia? Nikto. Pýtam sa, či sa chce do rozpravy prihlásiť niekto ústne. Nie je tomu tak. Vyhlasujem rozpravu za skončenú. Pán navrhovateľ, chcete zaujať? Nech sa páči.
Zmajkovičová, Renáta, podpredsedníčka NR SR (2013-01-30):
Faktické poznámky na vystúpenie pána poslanca nie sú. Teraz vystúpi v rozprave pán poslanec Beblavý. Nech sa páči.
Grendel, Gábor, podpredseda NR SR (2021-06-16):
Pán poslanec Šutaj Eštok s faktickou poznámkou.
Érsek, Árpád, minister dopravy a výstavby SR (2018-10-18):
Ďakujem za slovo, pán predsedajúci. Vážený pán tieňový minister, ďakujem za otázku, pán poslanec. Príprava dostavať D1, D3 patrí k prioritám vlády Slovenskej republiky a Národnej diaľničnej spoločnosti. Národná diaľničná spoločnosť akceleruje prípravu na týchto úsekoch v maximálnej možnej miere. D3, Národná diaľničná spoločnosť vyhlásila v marci tohto roku súťaž na projektovú prípravu úseku D3 Žilina – Brodno – Kysucké Nové Mesto, privádzač. Národná diaľničná spoločnosť oddelila túto stavbu od úseku D3 Žilina – Brodno – Kysucké Nové Mesto s cieľom urýchliť prípravu a výstavbu na D3. Rovnako bola v septembri vyhlásená súťaž na projektovú prípravu D3 Kysucké Nové Mesto – Oščadnica a v najbližších dňoch vyhlásime aj súťaž na projektové práce na úseku D3 Žilina – Brodno – Kysucké Mesto. Táto súťaž sa nedala skôr vyhlásiť, pretože nebol ukončený proces posudzovania vplyvu pre životné prostredie. Pri úseku D3 Brodno – Kysucké Nové Mesto sa skončila EIA v druhom štvrťroku, čo znamená, že trasu úseku jednoznačne potvrdilo záverečné stanovisko EIA, čiže potvrdilo, čo tam bolo. Príprava týchto projektov prebieha tak, aby spĺňali podmienky na financovanie z nového operačného programu ´21 – ´27, respektíve zo zdrojov Európskej investičnej banky. Vypísanie verejného obstarávania na zhotoviteľa stavebných prác týchto troch úsekov predpokladáme v roku 2019 až 2021 po ukončení prípravy a zabezpečení finančného krytia. Ako prvý pôjde do súťaže úsek D3 privádzač Brodno – Kysucké Mesto, a to v prvom polroku 2019. D1, Hubová – Ivachnová, som úprimne rád, že sa výstavba v tomto úseku opäť začala, pretože sme tomu venovali mimoriadne veľa úsilia a energie. Práce, ktoré odštartovali okamžite po nadobudnutej platnosti EIA, napredujú podľa harmonogramu. K 17. októbru je vyrazený v dvoch rúrach tunela Čebrať 643 metrov. Dôležité je, že zhotoviteľ má k dispozícii násypový materiál z vyrazenej horniny z tunela a ten sa využíva na násyp pod mostom k ostatným stavebným objektom na celej trase. Znamená to, že okrem tunela sa zároveň stavia na hlavnej trase diaľnice. Problémy, ktoré vznikli na tomto úseku, sa predvídať nedali, toto nám potvrdilo niekoľko nezávislých odborných posudkov. Zmena trasy diaľnice bola nevyhnutná z dôvodu nepredvídateľných deformácií svahu nad obcou Hrboltová vo veľkých hĺbkach pod terénom. Nové trasovanie diaľnice je efektívnejšie z ekonomického, environmentálneho a rovnako aj z bezpečnostného hľadiska. Zárez v daných geologických podmienkach je nerealizovateľný, lebo by sa aktivizovalo zosuvné územie. Trasa tunela Čebrať sa predĺži o 1,6 kilometra a celý úsek sa skráti o 300 metrov. Aktuálne realizované práce v rámci úseku D1 Hubová – Ivachnová súvisiace s budúcim tunelom Čebrať prebiehajú na základe projektu pre vykonávanie geologických prác pod povrchom v súlade... (Prerušenie vystúpenia predsedajúcim.)
Figeľ, Ján, podpredseda NR SR (2014-12-12):
Ďakujem pekne. Pani Hufková, dá sa odstúpiť na základe klauzuly alebo podmienok zmluvy a prípadne širšie podľa obchodného práva. A takto som ja kompenzoval niektoré nevýhodné zmluvy, o ktorých som hovoril na úvod, tie PPP kšefty. Naozaj, lebo to bolo tak donebavolajúce, že dá sa to nazvať gréckou cestou. A keby som už iné nebol dosiahol, toto bola pomoc pre ľudí, aby nedoplácali na nezodpovedné, netransparentné, predražené obchodovanie na Slovensku, a odvtedy som škandalizovaný. Ale to hovorím len preto, lebo si poštvete ľudí, ktorí sú za tým, lebo záujmy sú záujmy. Ale my nepotrebujeme deliť firmy na červené a modré, ale na férové a neférové. A ak budú naše obstarávania, zákony stále férovejšie, pretože môžu takými byť, aj majú byť, a som presvedčený, že aj zmeny zákonov by tam mali smerovať, tak sa na Slovensku bude gazdovať lepšie. K tým jednotlivostiam sa ja vyjadrovať nebudem, vidím, že to máte spísané, že to máte organizované jak v materskej škôlke. Nech sa páči, ak sú niekde akékoľvek otázniky alebo trestnoprávne záležitosti, treba konať, minulosť si žiada aj prevetranie alebo poznanie, aby súčasnosť a budúcnosť boli lepšími. To, že sme zaviedli Centrálny register zmlúv, bolo tak jasné a jednoznačné opatrenie, že dnes sa môžeme o tom rozprávať. Predtým, za vašej prvej vlády, sa nedalo zistiť, ani kde je tá nástenka, ani kto je kde, v ktorom hoteli, jak sa to vyrokovalo, len sme videli červené čísla. Ďakujem všetkým za pochopenie. A chcem vám zaželať naozaj odvahu a statočnosť, lebo to je základ pre demokraciu, či v opozícii, či vo vláde. Aj vám zo SMER-u.
Laurenčík, Milan, podpredseda NR SR (2021-03-18):
Pán poslanec, máte reagovať na predrečníka a nie na mňa.
Zemanová Anna, poslankyňa NR SR (2016-11-30):
Dobre, tak toto, som to nezachytila, ďakujem pekne.
E. Vestenický, poslanec: (2007-06-29):
Ďakujem za pozornosť.
Paška, Pavol, predseda NR SR (2014-09-24):
Pán poslanec, pán spravodajca...
Grendel, Gábor, podpredseda NR SR (2022-05-19):
Otázka č. 9 je od pána poslanca Takáča: „Vážená podpredsedníčka vlády a ministerka, obce a mestá nedostanú žiadnu technickú asistenciu pri pomoci s písaním projektov potrebných k čerpaniu finančných zdrojov z FST, aj keď ste to, pani ministerka, sľúbili. Obce nemajú vlastné zdroje a kapacity na písanie projektov, takže 70 obcí a 5 miest na Hornej Nitre možno vyčerpá 0 eur z FST. Viete mi vysvetliť dôvod, prečo vylúčili finančnú podporu z FST na písanie projektov pre obce a mestá?“
Přidal, Alojz, poslanec NR SR (2011-05-19):
Vážené panie poslankyne, vážení páni poslanci, Výbor Národnej rady Slovenskej republiky pre hospodárstvo, výstavbu a dopravu ma určil za spravodajcu k návrhu poslanca Národnej rady Ľudovíta Jurčíka na vydanie zákona, ktorým sa mení a dopĺňa zákon č. 725/2004 Z. z. (tlač 352). Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutoční jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý jeho účel. Všeobecná časť dôvodovej správy obsahuje informácie o cieli zákona, o súlade s Ústavou Slovenskej republiky a ostatnými právnymi predpismi a medzinárodnými zmluvami a tiež o dopade na rozpočet verejnej správy, podnikateľské prostredie, obyvateľstvo, zamestnanosť, životné prostredie a informatizáciu spoločnosti. Osobitná časť správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa vyplývajú ako spravodajcu zo zákona o rokovacom poriadku, preto odporúčam, aby Národná rada sa uzniesla v zmysle § 73 ods. 3 písm. c) na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 22. apríla č. 344 a podľa rokovacieho poriadku tiež navrhujem, aby návrh zákona prerokovali ústavnoprávny výbor, Výbor Národnej rady pre hospodárstvo, výstavbu a dopravu a Výbor Národnej rady Slovenskej republiky pre obranu a bezpečnosť. Za gestorský výbor navrhujem výbor pre hospodárstvo, výstavbu a dopravu. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán podpredseda Bugár, prosím, otvorte všeobecnú rozpravu.
Sólymos, László, podpredseda vlády a minister životného prostredia SR (2019-05-10):
Ďakujem veľmi pekne. Vážený pán predsedajúci, vážená Národná rada, predložený vládny návrh zákona je druhou novelou zákona 
č. 346/2013 Z. z. o obmedzení používaní určitých nebezpečných látok v elektrických zariadeniach a elektronických zariadeniach a ktorým sa mení zákon 
č. 223/2001 Z. z. o odpadoch a o zmene a doplnení niektorých zákonov v znení neskorších predpisov. Smernica Európskeho parlamentu a Rady 2017/2102 sa zameriava na problémy týkajúce sa rozsahu pôsobnosti Smernice Európskeho parlamentu a Rady 2011/65 z 8. júna 2011 o obmedzení používania určitých nebezpečných látok v elektrických a elektronických zariadeniach, ktoré nie je možné vyriešiť nahradením látky alebo výnimkami a usmerneniami napríklad v prípade konkrétnych skupín výrobkov s pretrvávajúcimi problémami s dosiahnutím súladu so Smernicou 2011/65 alebo v prípadoch, keď ustanovenia o rozsahu pôsobnosti vedú k deformáciám trhu. Ďalej sa vytvára výnimka zo všeobecného obmedzenia používaní určitých nebezpečných látok pre káble a náhradné diely určené na opravu, opätovné použitie, modernizáciu funkcie alebo zvýšenie kapacity skupín elektrozariadení, na ktoré sa postupne začína vzťahovať rozsah pôsobností tejto smernice. Mení sa vymedzenie necestných pojazdných strojov sprístupnených výlučne na profesionálne používanie tak, aby zahŕňalo aj stroje s trakčným pohonom a taktiež sa pridávajú do zoznamu vyňatých zariadení píšťalové orgány z dôvodu neexistujúcich alternatív, ktoré by mohli nahradiť používanú látku. Vážený pán predsedajúci, vážené panie poslankyne, vážení páni poslanci, verím, že predložený vládny návrh zákona schválite do druhého čítania. Ďakujem pekne.
Laurenčík, Milan, podpredseda NR SR (2020-07-15):
Prosím prezentujme sa a hlasujme. (Hlasovanie.) Prítomných 133, za 83, proti 37, zdržalo sa 12, nehlasoval 1. Konštatujem, že sme schválili vládny návrh novely zákona č. 351/2011 Z. z. o elektronických komunikáciách. Teraz budeme hlasovať o bode 21 schváleného programu, ktorým je prvé čítanie poslancov Kotlebu, Schlosára, Sulanovej, Urbana a Kočiša na vydanie zákona, ktorým sa mení dopĺňa zákon č. 73/1986 Zb. o umelom prerušení tehotenstva (tlač 143). Spravodajcom je člen výboru pre zdravotníctvo poslanec Miroslav Urban, prosím ho, aby hlasovanie uvádzal. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Magdalény Sulanovej, Miroslava Urbana a Eduarda Kočiša na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov , tlač 143.)
Kollár, Boris, predseda NR SR (2020-05-13):
Prosím, prezentujeme sa a hlasujme. (Hlasovanie.) Prítomných 140 poslancov, za 89, proti 45, zdržali sa 6, nehlasoval 0. Schválené. Konštatujem, že sme schválili vládny návrh novely zákona č. 578/2004 Z. z. o poskytovateľoch zdravotnej starostlivosti. Teraz pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákona č. 281/2015 Z. z. o štátnej službe profesionálnych vojakov (tlač 82). Dávam slovo predsedovi výboru pre obranu a bezpečnosť poslancovi Jurajovi Krúpovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 82.)